وەگورەی سایت سکای نیوز،  رویداوەگە لە سەربازگەی ئاسمانی دەریایی لە فۆرت وورت بویە، مەوقەی نیشتنەوەی فڕۆکەیگ "ئێف-35 بی" ک نرخەگەی رەسێدە ١٠٠ مەلیۆن دۆلار.
فڕۆکەگە وە شیوەیگ ستوینی داوەزیا و ئیجا تەکان وەرەو بان و وەرەو نوا دا، و رویەگەی هاتە بان زەوی.
روی فڕۆکەگە دادە بان زەوی و تەپوتووز ودویکەڵ لەلی هەڵسیا ئیجا روی کردە دویا.
فڕۆکەگە هەر وەرەو نوا کەفتە سڕیان، و فڕۆکەوانەگە ئامێر وەشیان خوەی لەناو فڕۆکەگە وەکار هاورد، تا وە پەرەشووت داوەزێدە بان زەوی.
کۆمپانیای "لوكهيد مارتن" دروسکەر فڕۆکەگە لە بەیاننامەیگ باس رویداوەگە کرد ک وت: ئاگاداریمن لە کەفتن فڕۆکەی ئێف-35 بی لە فۆرت وورت، خاسە ک فڕۆکەوانەگە بیوەیە، و هایمنە لێکولینەوە ئەرا رەسین وە بندروس رویداوەگە.
